अपर जिलाधिकारी (भू/रा) तथा प्रभारी अधिकारी प्रशिक्षण अनिल कुमार पांडेय ने बताया कि सात जुलाई को प्रात: आठ बजे से मतगणना प्रारंभ होगी। नगर पालिका परिषद मिर्जापुर में 08 कक्षों में कुल 41 टेबुलों पर तथा नगर पंचायत कछवां में एक कक्ष में 03 टेबुलों पर गणना होगी। चुनार स्थित विश्राम सिंह राजकीय कालेज में नगर पालिका चुनार में तीन कक्षों में छह टेबुलों पर तथा नगर पालिका अहरौरा में दो कक्षों में पांच टेबुलों पर मतगणना की जाएगी। इस प्रकार जनपद में कुल 14 कक्षों में 55 टेबुलों पर गणना का कार्य किया जायेगा।